Babelscape/SREDFM huggingface dataset:
Κρυφές Επιθυμίες

Κρυφές Επιθυμίες (αγγλικά: "Little Children") είναι αμερικανική δραματική ταινία, παραγωγής 2006. Η ταινία είναι βασισμένη στη νουβέλα "Little Children" του Τομ Περότα και το σενάριο έγραψε ο ίδιος μαζί με το σκηνοθέτη της ταινίας Τοντ Φιλντ. Πρωταγωνιστούν οι Κέιτ Γουίνσλετ, Πάτρικ Γουίλσον, Τζένιφερ Κόνελι, Τζάκι Ερλ Χέιλι, Νόα Έμεριχ, Γκρεγκ Έντελμαν, Φίλις Σόμερβιλ και Γουίλ Λάιμαν. Η ταινία περιγράφει τις ζωές κάποιων ανθρώπων και πως, όταν αυτές διασταυρώνονται, οδηγούν σε αναπάντεχους και επικίνδυνους δρόμους. Η Σάρα, προβληματισμένη από την τροπή που έχει πάρει ο γάμος της, θα γνωρίσει τον επίσης απογοητευμένο από τη συζυγική του σχέση, Μπραντ. Η φιλική σχέση που αρχικά αναπτύσουν γρήγορα εξελίσσεται σε ερωτική. Η μικρή τους πόλη θα αναστατωθεί όταν ένας νέος γείτονας, ο Ρόνι, επιδειξίας που στο παρελθόν είχε παρενοχλήσει ανήλικο κοριτσάκι επιστρέφει στη γενέτειρά του.

Η ταινία "Κρυφές Επιθυμίες" έκανε πρεμιέρα στο κινηματογραφικό φεστιβάλ της Νέας Υόρκης και κυκλοφόρησε στους κινηματογράφους στις 6 Νοεμβρίου 2006. Απέσπασε εξαιρετικά σχόλια από τους κριτικούς και έλαβε τρεις υποψηφιότητες για Όσκαρ στις κατηγορίες Α' Γυναικείου Ρόλου για την ερμηνεία της Γουίνσλετ, Β' Ανδρικού Ρόλου για την ερμηνεία του Χέιλι και Διασκευασμένου Σεναρίου.
Διαμέρισμα της Πουάντ-α-Πιτρ

Το Διαμέρισμα της Πουάντ-α-Πιτρ (γαλλικά: Pointe-à-Pitre) είναι ένα από τα δύο διαμερίσματα της υπερπόντιας περιοχής της Γουαδελούπης. Πήρε το όνομά της από την πρωτεύουσα Πουάντ-α-Πιτρ. Η Πουάντ-α-Πιτρ έχει έκταση 774 τ.χλμ.. Είναι σε έκταση το μικρότερο διαμέρισμα της Γουαδελούπης. Έχει πληθυσμό 210.875 κατοίκων (1999). Είναι σε πληθυσμό το μεγαλύτερο διαμέρισμα της Γουαδελούπης. Η αριθμητική πυκνότητα είναι 271,5 κάτοικοι ανά τ.χλμ. Είναι σε πυκνότητα το μεγαλύτερο διαμέρισμα της Γουαδελούπης.
Στου Χαρτ

Ο "Στούαρντ Έντουαρντ Χαρτ" ("Stewart Edward Hart", 3 Μαΐου 1915 - 16 Οκτωβρίου 2003) ήταν Καναδός παλαιστής, παραγωγός αγώνων και εκπαιδευτής. 

Ίδρυσε το Stampede Wrestling, μια επιχείρηση στο Κάλγκαρι του Καναδά, η οποία αργότερα συγχωνεύτηκε με τη σχολή πάλης "Dungeon". Ο Στου Χαρτ ήταν ο "πατριάρχης" της οικογένειας Χαρτ, πατέρας των Μπρετ Χαρτ, Όουεν Χαρτ και πολλών άλλων παλαιστών. Εκτός απο τους γιούς του, εκπαίδευσε και πολλούς άλλους παλαιστές.
Ίβαν Πούτσκι

Ο Τζόσεφ Μπεντνάρσκι (γεννημένος στις 21 Ιανουαρίου 1941), είναι ένας Πολωνός πρώην επαγγελματίας παλαιστής και μπόντιμπιλντερ. Περισσότερο γνωστός είναι με το ψευδώνυμο "Ίβαν Πούτσκι".
Έρνι Λαντ

Ο Έρνεστ Λαντ ή Έρνι Λαντ (γέννηση 28 Νοεμβρίου 1938 – θάνατος 10 Μαρτίου 2007), ήταν ένας Αμερικανός επαγγελματίας παίκτης ράγκμπι και μετέπειτα επαγγελματίας παλαιστής.
Mamma Mia! Η Ταινία

Mamma Mia! Η Ταινία (αγγλικά: "Mamma Mia!" ή "Mamma Mia! The Movie") είναι αμερικανικό/βρετανικό μιούζικαλ και αισθηματική κωμωδία, παραγωγής 2008. Αποτελεί προσαρμογή του ομότιτλου μιούζικαλ του Γουέστ Εντ και του Μπρόντγουεϊ, το οποίο είναι βασισμένο στα τραγούδια του επιτυχημένου συγκροτήματος ABBA, με επιπρόσθετη μουσική σύνθεση του Μπένι Άντερσον, μέλος του συγκροτήματος. Την ταινία σκηνοθέτησε η Φιλίντα Λόιντ και πρωταγωνιστούν οι Μέριλ Στριπ στο ρόλο της Ντόνα Σέρινταν και οι Πιρς Μπρόσναν, Κόλιν Φερθ και Στέλαν Σκάρσγκορντ ως οι τρεις πιθανοί πατέρες της κόρης της Ντόνα, Σόφι, που υποδύεται η Αμάντα Σάιφρεντ. Στην ταινία επίσης συμμετέχουν οι Τζούλι Γουόλτερς, Ντόμινικ Κούπερ και Κριστίν Μπαράνσκι.

Η ταινία κυκλοφόρησε στους κινηματογράφους του Ηνωμένου Βασιλείου στις 30 Ιουνίου 2008 και στις Ηνωμένες Πολιτίες στις 18 Ιουλίου 2008. Έλαβε κυρίως μικτές κριτικές, αλλά αυτό δεν το εμπόδισε να γίνει τεράστια εισπρακτική επιτυχία αποφέροντας 609,8 εκατομμύρια δολάρια παγκοσμίως. Μέχρι και σήμερα είναι το μεγαλύτερο σε εισπράξεις μιούζικαλ όλων των εποχών. Έλαβε δύο υποψηφιότητεες για Χρυσή Σφαίρα στις κατηγορίες Καλύτερη Ταινία - Κωμωδία/Μιούζικαλ και Α' Γυναικείου Ρόλου για την ερμηνεία της Στριπ.

Ο τίτλος της ταινίας προέρχεται από τη μεγάλη επιτυχία "Mamma Mia" των ABBA.

Το 2018 πραγματοποιήθηκε η πρώτη προβολή του σίκουελ της ταινίας, "Mamma Mia! Here We Go Again".
Φάμπιουλους Μούλαχ

Η Μαίρη Λίλιαν Έλισον ("Mary Lillian Ellison", 22 Ιουλίου 1923 – 2 Νοεμβρίου 2007) ήταν Αμερικανίδα γυναίκα επαγγελματίας παλαιστής, περισσότερο γνωστή με το ψευδώνυμο "Φάμπιουλους Μούλαχ".
Αντονίνο Ρόκα

Ο Αντονίνο Ρόκα ("Antonino "Argentina" Biasetton", 13 Απριλίου 1921 – 15 Μαρτίου 1977) ήταν Ιταλός επαγγελματίας παλαιστής.
Πολ Μάτικ

Ο Πολ Μάτικ (γερμ. Paul Mattick, 13 Μαρτίου 1904 - 7 Φεβρουαρίου 1981) ήταν μαρξιστής διανοούμενος και επαναστάτης, του οποίου ο τρόπος σκέψης εντάσσεται στις σχολές του συμβουλιακού κομμουνισμού και του αριστερού κομμουνισμού. Καθ 'όλη τη διάρκεια της ζωής του, επέκρινε το μπολσεβικισμό, το λενινιστικό μαρξισμό και τις οργανωτικές τους μεθόδους, την πολιτική κληρονομιά των οποίων περιέγραψε ως εξής:
:"...χρησιμεύουν ως ιδεολογία η οποία δικαιολογεί την επικράτηση τροποποιημένων καπιταλιστικών (κρατικό-καπιταλιστικών) συστημάτων, τα οποία... ελέγχονται μέσω του αυταρχικού κράτους.""
Λου Άλμπανο

Ο Λουίς Βίνσεντ Άλμπανο ("Louis Vincent "Captain Lou" Albano", 29 Ιουλίου 1933 - 14 Οκτωβρίου 2009) ήταν Ιταλο-Αμερικανός επαγγελματίας παλαιστής, μάνατζερ άλλων παλαιστών και ηθοποιός. Περισσότερο γνωστός ήταν με το όνομα "Κάπτεν Λου Άλμπανο".
Βασίλης Κυριακάκης

Ο Βασίλης Κυριακάκης του Κωνσταντίνου γεννήθηκε στη Λαμία, στις 29 Μαΐου 1964. Είναι Έλληνας γιατρός, πρώην βουλευτής του ΣΥΡΙΖΑ. 

Εργάζεται ως νευρολόγος στο Γενικό Νοσοκομείο Λαμίας και από το 2006 ήταν δημοτικός σύμβουλος στο δήμο Λαμίας. Εκλέχτηκε για πρώτη φορά βουλευτής Φθιώτιδας στις βουλευτικές εκλογές του Μαΐου 2012. Επανεξελέγη στις εκλογές του Ιουνίου του ίδιου έτους και στις βουλευτικές εκλογές του Ιανουαρίου 2015. 

Στις 21 Αυγούστου 2015, ήταν ένας από τους βουλευτές του Συνασπισμού Ριζοσπαστικής Αριστεράς που αποχώρησαν και συνέστησαν νέα κοινοβουλευτική ομάδα, με την ονομασία «Λαϊκή Ενότητα».
Ντον Μουράκο

Ο Ντόναλντ Μουράκο (10 Σεπτεμβρίου 1949) είναι Αμερικάνος πρώην επαγγελματίας παλαιστής, γνωστός ως "Μαγκνίφισεντ" Ντον Μουράκο.
Πατ Πάτερσον

Ο Πιέρ Κλερμπόντ ("Pierre Clermont", 19 Ιανουαρίου 1941-  2 Δεκεμβρίου 2020) ήταν ένας Καναδός πρώην επαγγελματίας παλαιστής, περισσότερο γνωστός με το ψευδώνυμο που χρησιμοποιούσε στα ρινγκ "Πατ Πάτερσον". Τα τελευταία χρόνια όταν αποσύρθηκε από την επαγγελματική πάλη είχε συμβόλαιο με την εταιρεία WWE ως σύμβουλος παραγωγής
Αληθινά Ψέματα

Το Αληθινά Ψέματα (αγγλικός τίτλος: "True Lies") είναι αμερικανική κινηματογραφική ταινία κωμωδίας-περιπέτειας παραγωγής 1994, σε σκηνοθεσία και σενάριο του Τζέιμς Κάμερον. Η ταινία αποτελεί ριμέικ της γαλλικής ταινίας "La Totale!" που σκηνοθέτησε ο Κλοντ Ζιντί. Πρωταγωνιστούν οι Άρνολντ Σβαρτσενέγκερ, Τζέιμι Λι Κέρτις, Αρτ Μάλικ, Τομ Άρνολντ, Μπιλ Πάξτον, Τία Καρέρε, Ελίζα Ντούσκου και Τσάρλτον Χέστον. Ο Χάρι Τάσκερ είναι ένας μυστικός πράκτορας που εργάζεται για την Κυβέρνηση των Ηνωμένων Πολιτειών. Για χρόνια κρατά μυστικό το επάγγελμά του από τη σύζυγό του αλλά αναγκάζεται να αποκαλύψει την ταυτότητά του και να προσπαθήσει να σταματήσει φανατισμένους τρομοκράτες όταν αυτός και η σύζυγός του απαγάγονται.

Η ταινία ήταν το πρώτο εγχείρημα της Lightstorm Entertainment που διανεμήθηκε μετά από την συμφωνία πολλών εκατομμυρίων δολαρίων του Κάμερον με την 20th Century Fox, καθώς και η πρώτη παραγωγή της εταιρίας οπτικών εφέ Digital Domain, η οποία συνιδρύθηκε από τον Κάμερον.

Το "Αληθινά Ψέματα" προβλήθηκε στους κινηματογράφους στις 15 Ιουλίου 1994. Την περίοδο κυκλοφορίας του ήταν η ακριβότερη παραγωγή όλων των εποχών, με προϋπολογισμό 100 με 120 εκατομμύρια δολάρια. Έλαβε κυρίως θετικά σχόλια από τους κριτικούς, έγινε μεγάλη εισπρακτική επιτυχία φτάνοντας σε εισπράξεις τα 378,8 εκατομμύρια δολάρια παγκοσμίως και επανέφερε στο προσκήνιο τον Σβαρτσενέγκερ μετά την εισπρακτική αποτυχία της τελευταίας του ταινίας "Ο Τελευταίος Μεγάλος Ήρωας" (Last Action Hero, 1993).

Έλαβε μία υποψηφιότητα για Όσκαρ, ενώ η Τζέιμι Λι Κέρτις βραβεύτηκε με Χρυσή Σφαίρα α' γυναικείου ρόλου για την ερμηνεία της.
Μπιγκ Τζον Σταντ

Ο Τζον Γουίλιαμ Μίντον (γεννημένος στις 19 Φεβρουαρίου 1948 – θάνατος 20 Μαρτίου 1995) ήταν ένας Αμερικανός επαγγελματίας παλαιστής και ηθοποιός, που ήταν πιο γνωστός με το ψευδώνυμο που χρησιμοποιούσε στα ρινγκ, Μπιγκ Τζον Σταντ.
Μπόμπι Χίναν

Ο Ρέιμοντ Λούις "Ρέι" Χίναν ("Raymond Louis Heenan", 1 Νοεμβρίου 1944 - 17 Σεπτεμβρίου 2017), γνωστός ως Μπόμπι Χίναν, ήταν Αμερικανός πρώην μάνατζερ παλαιστών και σχολιαστής.
Διαμέρισμα Σαιν-Ντενί

Το Διαμέρισμα Σαιν-Ντενί (γαλλικά: arrondissement de Saint-Denis) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Ντενί. Το Σαιν-Ντενί έχει έκταση 423 τ.χλμ.. Έχει πληθυσμό 236.599 κατοίκων (1999). Η αριθμητική πυκνότητα είναι 560 κάτοικοι ανά τ.χλμ.
Διαμέρισμα Σαιν-Μπενουά

Το Διαμέρισμα Σαιν-Μπενουά (γαλλικά: Sainte-Benoît) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Μπενουά. Το Σαιν-Μπενουά έχει έκταση 736 τ.χλμ.. Έχει πληθυσμό 101.804 κατοίκων (1999). Η αριθμητική πυκνότητα είναι 138,4 κάτοικοι ανά τ.χλμ.
Πολιορκία της Βαρνάκοβας

Η Πολιορκία της Βαρνάκοβας του 1826 ήταν ένα από τα πολεμικά επεισόδια της Επανάστασης του 1821.
Διαμέρισμα Σαιν-Πωλ

Το Διαμέρισμα Σαιν-Πωλ (γαλλικά: Saint-Paul) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Πωλ. Το Σαιν-Πωλ έχει έκταση 467 τ.χλμ.. Έχει πληθυσμό 138.551 κατοίκων (1999). Η αριθμητική πυκνότητα είναι 296,7 κάτοικοι ανά τ.χλμ.
Αδριατική Λίγκα

Η Αδριατική Λίγκα (αγγλικά: "Adriatic Basketball Association", Liga ABA, παλαιότερα NLB Liga ABA) είναι διεθνής διοργάνωση καλαθοσφαίρισης που ιδρύθηκε το 2001. Διεξάγεται με τη συμμετοχή των κορυφαίων ομάδων από τη Σερβία, την Κροατία, τη Σλοβενία, τη Βοσνία-Ερζεγοβίνη, το Μαυροβούνιο, ενώ για δύο σεζόν συμμετείχε και το Ισραήλ. Σε μεγάλο βαθμό αποτελεί αναβίωση του Γιουγκοσλαβικού πρωταθλήματος.

Οι ομάδες που συμμετέχουν στην Αδριατική Λίγκα συμμετέχουν στα εθνικά τους πρωταθλήματα μόνο στην φάση των Πλέι-Οφ. Εξαίρεση αποτέλεσε η Μακάμπι Τελ Αβίβ, που συμμετείχε και στην κανονική περίοδο του πρωταθλήματος του Ισραήλ. Οι ομάδες της διοργάνωσης συμμετέχουν κανονικά στις ευρωπαϊκές διοργανώσεις.
Μονάκριβη

Μονάκριβη (αγγλικά: "Precious: Based on the Novel "Push" by Sapphire" ή "Precious") είναι αμερικανική δραματική ταινία παραγωγής 2009, σε σκηνοθεσία Λι Ντάνιελς. Το σενάριο έγραψε ο Τζέφρεϊ Σ. Φλέτσερ και αποτελεί προσαρμογή της νουβέλας "Push" της Σάφαϊρ. Πρωταγωνιστούν οι Μο' Νικ, Πόλα Πάτον, Μαράια Κάρεϊ, Λένι Κράβιτζ και η Γκαμπουρέι Σίντιμπε στο κινηματογραφικό της ντεμπούτο. Η ταινία αφηγείται τη ζωή της Κλερίς "Μονάκριβης" Τζόουνς. Η 16χρονη Κλερίς έχει γνωρίσει μόνο την άσχημη πλευρά της ζωής. Κακοποιείται σχεδόν καθημερινά από τη μητέρα της, έχει βιαστεί από τον πατέρα της, ζει στη φτώχεια, χωρίς να έχει πάει σχολείο και χωρίς να έχει αγαπηθεί. Ενώ περιμένει το δεύτερο παιδί της, αποφασίζει να γραφτεί σε ένα εναλλακτικό σχολείο, σε μια τελευταία προσπάθεια να αλλάξει τη ζωή της.

Η ταινία έκανε πρεμιέρα στο Κινηματογραφικό Φεστιβάλ του Σάντανς και στο Φεστιβάλ των Καννών το 2009, χωρίς να έχει διανομή, με τον αρχικό τίτλο "Push: Based on the Novel by Sapphire". Στο Σάντανς βραβεύτηκε με το Βραβείο Κοινού και το Μεγάλο Βραβείο Επιτροπής καλύτερης δραματικής ταινίας καθώς και με το Ειδικό Βραβείο Επιτροπής β' γυναικείου ρόλου για τη Μο'Νικ. Μετά την προβολή του στο Φεστιβάλ το Φεβρουάριο του 2009, ο Τάιλερ Πέρι ανακοίνωσε ότι μαζί με την Όπρα Γουίνφρεϊ θα συνεισφέρουν στην προώθηση της ταινίας, η οποία τελικά διανεμήθηκε από την Lionsgate. Ο τίτλος της ταινίας άλλαξε από "Push" σε "Precious: Based on the Novel "Push" by Sapphire" ώστε να αποφευχθεί το οποιοδήποτε μπέρδεμα με την περιπετειώδη ταινία του 2009 "Push: Το Επικίνδυνο Χάρισμα" (Push). Η ταινία ήταν επίσης επίσημη επιλογή του 62ου Κινηματογραφικού Φεστιβάλ των Καννών, και συγκεκριμένα στην κατηγορία Ένα Κάποιο Βλέμμα (Un Certain Regard).

Η Lionsgate κυκλοφόρησε την ταινία σε περιορισμένο κύκλωμα αιθουσών στις Ηνωμένες Πολιτείες στις 6 Νοεμβρίου 2009 και σε ευρύτερη διανομή στις 20 Νοεμβρίου. Η ταινία έλαβε εξαιρετικά θετικές κριτικές, λαμβάνοντας κυρίως επαίνους για τις ερμηνείες, το σενάριο και το μήνυμά της. Με προϋπολογισμό 10 εκατομμύρια δολάρια κατάφερε να συγκεντρώσει 63,6 εκατομμύρια δολάρια παγκοσμίως.

Η ταινία "Μονάκριβη" έλαβε έξι υποψηφιότητες για Όσκαρ στην 82η Απονομή των Βραβείων, ανάμεσά τους για Καλύτερη Ταινία, Σκηνοθεσία και Α' Γυναικείου Ρόλου. Ο Τζέφρεϊ Σ. Φλέτσερ βραβεύτηκε με το Όσκαρ Διασκευασμένου Σεναρίου και η Μο'Νικ με το Όσκαρ Β' Γυναικείου Ρόλου. Εκτός από το Όσκαρ, η Μο'Νικ κέρδισε τα βραβεία BAFTA, Screen Actors Guild Award και Χρυσή Σφαίρα β' γυναικείου ρόλου.
VTB Λίγκα

H VTB Λίγκα (αγγλικά: "VTB United League", ρωσικά: Единая Лига ВТБ) είναι διεθνής διοργάνωση καλαθοσφαίρισης που ιδρύθηκε το 2008. Συμμετέχουν ομάδες της βορειοανατολικής Ευρώπης και σκοπός της δημιουργίας της ήταν να δημιουργηθεί ένα ανταγωνιστικό πρωτάθλημα με τις ισχυρότερες ομάδες κρατών, της βόρειας και ανατολικής Ευρώπης. Χορηγός της διοργάνωσης είναι η VTB Bank, η οποία συμπεριλαμβάνεται στην επίσημη επωνυμία της διοργάνωσης.

Συμμετείχαν αρχικά ομάδες από τη Ρωσία, την Ουκρανία, την Λιθουανία, την Λετονία και την Εσθονία. Από την σεζόν 2010-11 προστέθηκαν ομάδες από την Φινλανδία την Πολωνία και την Λευκορωσία ενώ από την σεζόν 2011-12 προστέθηκαν και ομάδες από την Τσεχία και το Καζακστάν. Σε μεγάλο βαθμό η λίγκα έχει οδηγήσει στην ανασύσταση του πρωταθλήματος της Σοβιετικής Ένωσης.

Τη σεζόν 2019-20, το πρωτάθλημα ακυρώθηκε και δεν υπήρξε πρωταθλητής, λόγω της πανδημίας του κορονοϊού.

H VTB Λίγκα είναι μέλος της ULEB. Οι ομάδες που συμμετέχουν στην VTB Λίγκα, συμμετέχουν τόσο στις ευρωπαϊκές διοργανώσεις, όσο και στα εθνικά τους πρωταθλήματα, με εξαίρεση το ρωσικό πρωτάθλημα το οποίο συγχωνεύθηκε πλήρως στη συγκεκριμένη διοργάνωση.
I Have Nothing

Το I Have Nothing είναι τραγούδι της ερμηνεύτριας Γουίτνεϊ Χιούστον σε στίχους Ντέιβιντ Φόρστερ. Είναι από τα σημαντικότερα σύγχρονα κομμάτια ερμηνευτικής μουσικής.

Κατηγορία:Τραγούδια του 1993
Κατηγορία:Singles του 1993
Κατηγορία:Singles της Arista Records
Μπιγκ

Μπιγκ (αγγλικά: "Big") είναι αμερικανική κωμωδία φαντασίας, παραγωγής 1988. Την ταινία σκηνοθέτησε η Πένι Μάρσαλ και το σενάριο έγραψαν οι Γκάρι Ρος και Αν Σπίλμπεργκ. Πρωταγωνιστούν οι Τομ Χανκς, Ελίζαμπεθ Πέρκινς, Ρόμπερτ Λότζια και Τζον Χερντ. Η ταινία αφηγείται την ιστορία του 12χρονου Τζος Μπάσκιν όταν εύχεται να γίνει "μεγάλος" σε ένα μυστηριώδες μηχάνημα ευχών στο λούνα παρκ. Το επόμενο πρωί ξυπνάει και ανακαλύπτει ότι μέσα σε μια νύχτα έχει αποκτήσει το σώμα ενός 30χρονου. Τώρα πρέπει να μάθει τον άγνωστο κόσμο των μεγάλων, ο οποίος συμπεριλαμβάνει να βρει δουλειά και να αποκτήσει την πρώτη του ρομαντική σχέση.

Το "Μπιγκ" κυκλοφόρησε στους κινηματογράφους των Ηνωμένων Πολιτειών στις 3 Ιουνίου 1988. Απέσπασε κυρίως θετικά σχόλια από τους κριτικούς και έγινε μεγάλη εισπρακτική επιτυχία αποφέροντας 151,6 εκατομμύρια δολάρια παγκοσμίως. Έλαβε δύο υποψηφιότητες για Όσκαρ στις κατηγορίες Πρωτότυπου Σεναρίου και Α' Ανδρικού Ρόλου. Ο Τομ Χανκς βραβεύτηκε με Χρυσή Σφαίρα Α' ανδρικού ρόλου για την ερμηνεία του.
Μαγκντί Ρούζα

Η Ρούζα Μαγκντόλνα ή Μαγκντί Ρούζα (ουγγ. "Magdolna Ruža", 28 Νοεμβρίου 1985) είναι Ουγγαρέζα τραγουδίστρια.
Γκλάστονμπερι

Το Γκλάστονμπερι (αγγλ. Glastonbury) είναι μικρή πόλη στο Σόμερσετ της Αγγλίας, νότια του Μπρίστολ. Στην απογραφή του 2001, η πόλη είχε πληθυσμό 8.784 κατοίκων.

Ευρήματα τεκμηριώνουν την ύπαρξη ανθρώπινου στοιχείου από τη Νεολιθική εποχή. Το χωριό Γκλάστονμπερι Λέικ ήταν οικισμός της Εποχής του Σιδήρου, κοντά στην παλιά κοίτη του ποταμού Μπρου, περίπου 3 χιλιόμετρα δυτικά του Γκλάστονμπερι. Ο Κέντβιν ήταν ο πρώτος Σάξονας ηγέτης του Αββαείου του Γκλάστονμπερι, που κυριάρχησε στην πόλη τα επόμενα 700 χρόνια. Υπήρξε ένα από τα σημαντικότερα αββαεία στην Αγγλία και ήταν ο τόπος στέψης του Έντμουντ του Σιδηρόπλευρου ως Βασιλιά της Αγγλίας το 1016. 

Το Γκλάστονμπερι αποτελεί πόλο έλξης ως κοινότητα New Age και είναι γνωστό για τους μύθους και τους θρύλους που συνδέονται με το Γκλάστονμπερι Τορ, όσον αφορά τον Ιωσήφ από την Αριμαθαία, το Άγιο Δισκοπότηρο και το βασιλιά Αρθούρο. Σε αποσπάσματα αρθουριανής λογοτεχνίας, το Γκλάστονμπερι ταυτίζεται με το θρυλικό νησί Άβαλον. Στο γειτονικό χωριό Πίλτον πραγματοποιείται το Φεστιβάλ του Γκλάστονμπερι.
Αύλος Γέλλιος

Ο Αύλος Γέλλιος ("Aulus Gellius", 125 - 180) ήταν Ρωμαίος συγγραφέας και γραμματικός, ο οποίος κατά πάσα πιθανότητα γεννήθηκε και σίγουρα μεγάλωσε στη Ρώμη. Είναι γνωστός για το σύγγραμμά του "Αττικαί νύκτες".

Παρακολούθησε μαθήματα ρητόρων στην Ρώμη και διέμεινε λίγο καιρό στην Αθήνα. Όταν επέστρεψε στην Ιταλία έγραψε το βιβλίο του το οποίο ονόμασε έτσι για να του θυμίζει την διαμονή του στην Αττική.
Οι "Noctes Atticae" (Αττικαί νύκτες) είναι μια χωρίς κατάταξη και χωρίς σύστημα καταγραφή πληροφοριών και απόψεων για θέματα κάθε είδους : φιλολογικά, νομικά, γλωσσικά, φιλοσοφικά, πολιτικά, φυσικών επιστημών, ανέκδοτα κ.τ.λ.. Η συγγραφική ικανότητα του Γέλλιου κρίνεται μάλλον περιορισμένη, αλλά όλοι συμφωνούν ότι το έργο είναι πολυτιμότατο, ένας πραγματικός θησαυρός πληροφοριών.
Τάισον Κιντ

Ο "Θίοντορ Τζέιμς Γουίλσον" (11 Ιουλίου 1980) είναι Καναδός επαγγελματίας παλαιστής, που εργάζεται για το WWE. Στα ρινγκ που εμφανίζεται είναι γνωστός ως "Τάισον Κιντ".
Της γερακίνας γιος

Της γερακίνας γιος είναι τραγούδι της ελληνικής μουσικής σε στίχους Κώστα Βίρβου και μουσική Βασίλη Τσιτσάνη. Ερμηνεύτηκε από τον Τσιτσάνη, την Χαρούλα Λαμπράκη, τον Στέλιο Καζαντζίδη και πολλούς άλλους. Αρχικά περιλήφθηκε το 1975, στον δίσκο του Βασίλη Τσιτσάνη "Σκοπευτήριο", όπου το τραγούδι ερμήνευσε ο ίδιος με την Λιζέτα Νικολάου στα φωνητικά. Η Γλυκερία ερμήνευσε το τραγούδι, το 1985 στον δίσκο "Νύχτες Μαγικές Κι Ονειρεμένες", στον οποίο συμμετέχει ο Νίκος Παπάζογλου και κυκλοφόρησε από τη Lyra. Τέλος, ο Στέλιος Καζαντζίδης επανεκτέλεσε το τραγούδι, στον δίσκο "Αφιέρωμα" που κυκλοφόρησε το 1996 από την MBI.

Αφορμή για τη συγγραφή των στίχων του «περήφανου» τραγουδιού, σύμφωνα με την εξιστόρηση του Βίρβου, έδωσε «[έ]να σύνθημα που έγραψε στον τοίχο για την κυβέρνηση του βουνού» την περίοδο της Κατοχής. Έχοντας συλληφθεί ως μέλος της Εθνικής Αντίστασης και του ΕΑΜ, ο Βίρβος αποτύπωσε σε στίχους εμπειρίες και συναισθήματα από την απομόνωση που τον είχαν ρίξει και, ιδίως, από το σωματικό πόνο και τις τραχιές συνθήκες του ύπνου.
Σίρλεϊ Μπάσεϊ

Η Σίρλεϊ Μπάσεϊ ("Shirley Veronica Bassey", γέννηση στις8 Ιανουαρίου 1937, στο Κάρντιφ της Ουαλίας, στο Ηνωμένο Βασίλειο) είναι Ουαλή τραγουδίστρια. Έγινε γνωστή για την ερμηνεία αγαπημένων τραγουδιών και σάουντρακ του Τζέιμς Μποντ (η πρώτη καλλιτέχνης στα χρονικά που τραγούδησε για τόσες ταινίες της συγκεκριμένης σειράς), στα έργα ""Goldfinger", "Diamonds are for ever" και "Moonraker"".

Από πατέρα Νιγηριανό και μητέρα Αγγλίδα, η Σίρλεϊ αναγκάσθηκε να εργασθεί από πολύ μικρή (14 ετών) σε ένα εργοστάσιο που παρήγαγε λουκάνικα. Το 1951 πρώτο-παρουσιάσθηκε στη μουσική σκηνή και πέντε χρόνια αργότερα (1956) δημιούργησε το πρώτο της σινγκλ, με τίτλο "Burn my candle". Οι πωλήσεις των 40 τουλάχιστον άλμπουμ της, άγγιξαν τον αστρονομικό αριθμό των "135.000.000" αντιτύπων παγκοσμίως.
Φέρντιναντ Μάριαν

Ο Φέρντιναντ Μάριαν (γερμ. "Ferdinand Marian", ή "Ferdinand Haschkowetz", 1902-1946) υπήρξε Αυστριακός ηθοποιός του κινηματογράφου, γνωστός για την ερμηνεία του σε προπαγανδιστικά έργα του σινεμά της Ναζιστικής Γερμανίας.
QuickBASIC

Η QuickBASIC είναι ένα ολοκληρωμένο περιβάλλον ανάπτυξης και μεταγλωττιστής για τη γλώσσας προγραμματισμού BASIC, το οποίο δημιούργησε η εταιρεία Microsoft.
Σέρι Μάρτελ

Η Σέρι Σκρουλ ("Sherri Schrull", πραγματικό όνομα: "Sherri Russell", 8 Φεβρουαρίου 1958 – 15 Ιουνίου 2007) ήταν Αμερικανίδα παλαιστής και μάνατζερ άλλων παλαιστών, περισσότερο γνωστή με τα ψευδώνυμα που χρησιμοποιούσε στα ρινγκ, Σέρι Μάρτελ ή Σενσέισιοναλ Σέρι.
Οίκος των Μποργκέζε

μικρογραφία|150px|Ο θυρεός των Μποργκέζε.
Ο Οίκος των Μποργκέζε (ιτ. "Borghese") υπήρξε αριστοκρατική οικογένεια ηγεμόνων της Ιταλίας. Ήλκε την καταγωγή της από την ομώνυμη οικογένεια με έδρα τη Σιένα, η οποία περί τον 13ο μ.Χ. αιώνα ανέλαβε την ηγεσία της τότε κομμούνας. Ο επικεφαλής του οίκου, Μαρκαντόνιο, εγκαταστάθηκε τον 16ο αιώνα στη Ρώμη, όπου ο υιός του Καμίλλο εξελέγη πάπας το 1605 με το επίσημο όνομα Πάπας Παύλος Ε΄· έκτοτε, ο οίκος γνώρισε ημέρες μεγάλης δόξας και πλούτου, γεγονός που επισκιάστηκε από τις σχέσεις αδιαφάνειας με το Βατικανό και τη λεγόμενη Μαύρη Αριστοκρατία.
Γουέντι Ρίχτερ

Η Γουέντι Ρίχτερ (γεννημένη στις 6 Σεπτεμβρίου 1961) είναι μια Αμερικανίδα επαγγελματίας παλαιστής.
Μίστερ Φούτζι

Ο Χάρι Φουτζιγουάρα ("Harry Fujiwara", 4 Μαΐου 1934 - 28 Αυγούστου 2016) ήταν Αμερικανός παλαιστής και μάνατζερ άλλων παλαιστών, περισσότερο γνωστός με το ψευδώνυμο που χρησιμοποιούσε στα ρινγκ, Μίστερ Φούτζι.
Μπομπ Άρμστρονγκ

Ο "Τζόζεφ Μέλτον Τζέιμς" (3 Οκτωβρίου 1939 - 27 Αυγούστου 2020) ήταν Αμερικανός πρώην επαγγελματίας παλαιστής, περισσότερο γνωστός ως "Μπούλετ" Μπομπ Άρμστρονγκ.
Γκόρντον Σόλι

Ο Γκόρντον Σόλι (γεννημένος ως Φρανσίς Τζονάρντ Λαμπιάκ, 26 Ιανουαρίου 1929 – 27 Ιουλίου 2000), ήταν ένας Αμερικανός σχολιαστής αγώνων επαγγελματικής πάλης.
Κόκο Μπι Γουέαρ

Ο Τζέιμς Γουέαρ (γεννημένος στις 20 Ιουνίου 1957), είναι ένας Αμερικανός πρώην επαγγελματίας παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, Κόκο Μπι Γουέαρ.
Σαρντ

thumb|250px|Το Σαρντ τον Μάιο του 2012

Το Σαρντ (αγγλικά: "The Shard", επίσης "Shard London Bridge" και "London Bridge Tower") είναι ένας ουρανοξύστης στο Λονδίνο. Με ύψος 309,6 μέτρα είναι το ψηλότερο κτίριο στη Ευρώπη και η δεύτερη ψηλότερη κατασκευή στο Ηνωμένο Βασίλειο μετά το τηλεπικοινωνιακό πύργο Έλμεϊ Μουρ, ο οποίος έχει ύψος 330 μέτρα. Η κατασκευή του ολοκληρώθηκε τις 30 Μαρτίου 2012 και τα επίσημα εγκαίνια έλαβαν χώρα στις 5 Ιουλίου 2012.

Το Σαρντ αντικατέστησε το πύργο Σάουθγουορκ, ένα κτίριο γραφείων με 24 ορόφους, κατασκευασμένο στο Σαουθγουόρκ το 1975. Ο Ρέντσο Πιάνο συνεργαστήκε με τη Μπροντγουέι Μαλίαν για τα πρώτα στάδια του σχεδιασμού του κτιρίου. Έχει 95 ορόφους συνολικά, από τους οποίους αξιοποιούνται οι 72. Στον 72ο όροφο, σε ύψος 245 μέτρων βρίσκεται το υψηλότερο παρατηρητήριο στο Λονδίνο. Έχει σχήμα ακανόνιστης πυραμίδας. Η κατασκευή του έχει προκαλέσει έντονη κριτική, καθώς θεωρήθηκε ότι καταστρέφει το αστικό τοπίο του Λονδίνου και επισκιάζει τη γέφυρα του Πύργου και τον καθεδρικό του Αγίου Παύλου, δύο από τα πιο διάσημα μνημεία του Λονδίνου.
Άμπντουλαχ ο Σφαγεύς

Ο Λάουρενς Ρόμπερτ "Λάρι" Σρίβ (γεννημένος στις 11 Ιανουαρίου 1941) είναι Καναδός βετεράνος επαγγελματίας παλαιστής, γνωστός ως Άμπντουλαχ ο Σφαγεύς.
Γκόρτζεους Τζορτζ

Ο Τζορτζ Ρέιμοντ Βάγκνερ (γέννηση 24 Μαρτίου 1915 – θάνατος 26 Δεκεμβρίου 1963) ήταν ένας Αμερικανός επαγγελματίας παλαιστής, γνωστός με το ψευδώνυμο Γκόρτζεους Τζορτζ.
Συμεών ο Θαυμαστορείτης

Ο Συμεών ο Θαυμαστορείτης (521-596) ήταν χριστιανός ασκητής του Βυζαντίου που έζησε τον 6ο αιώνα μ.Χ. Είναι άγιος της Εκκλησίας.
Χάουαρντ Φίνκελ

Ο Χάουαρντ Φίνκελ ("Howard Finkel ", 7 Ιουνίου 1950 – 16 Άπριλιου 2020) ήταν Αμερικανός εκφωνητής αγώνων επαγγελματικής πάλης.
Μαντ Ντογκ Βασόν

Ο Μωρίς Βασόν ("Joseph Maurice Régis Vachon", 1 Σεπτεμβρίου 1929 − 21 Νοεμβρίου 2013) ήταν Καναδός πρώην επαγγελματίας παλαιστής, γνωστός και ως Μαντ Ντογκ Βασόν.
Μόδεστος Ιεροσολύμων

Ο Άγιος Μόδεστος Ιεροσολύμων (πέθανε το 634) είναι χριστιανός επίσκοπος της Ιερουσαλήμ που ανακηρύχθηκε Άγιος και έζησε ως ασκητής μεταξύ 6ου και 7ου αιώνα.
Ζίμα Άιον

Ο Μάικλ Πάρις (γεν. 5 Οκτωβρίου 1986), είναι Φιλιππινέζος-Αμερικάνος επαγγελματίας παλαιστής, που έχει συμβόλαιο με την εταιρία πάλης TNA Wrestling και είναι γνωστότερος ως "Ζίμα Άιον".
Crunk Rock

Το Crunk Rock είναι το σόλο ντεμπούτο άλμπουμ του Αμερικανού καλλιτέχνη της Crunk μουσικής Lil Jon, που κυκλοφόρησε στις 8 Ιουνίου του 2010 από την BME και την Universal Republic. Οι χαρακτήρες στο κάτω μέρος του εξωφύλλου του άλμπουμ είναι Ιαπωνικά κατακάνα, οι οποίοι διαβάζονται "Καρούκνα Ρόκκα", την Ιαπωνική μεταγραφή του τίτλου του άλμπουμ.
Λάκης ο γλυκούλης

Ο Λάκης ο γλυκούλης είναι μια κωμική τηλεοπτική σειρά ελληνικής παραγωγής 2008-2010,βασισμένη στην Κολομβιανή σειρά Pocholo, που προβλήθηκε από τον τηλεοπτικό σταθμό Mega Channel. Συνολικά, προβλήθηκαν 68 επεισόδια (30 ο Α' και 38 ο Β' κύκλος). Θεωρείται σειρά - φαινόμενο, καθώς ήταν τότε η υψηλότερη σε τηλεθέαση ελληνική παραγωγή. Συγκεκριμένα, όταν προβλήθηκε για πρώτη φορά η σειρά, ξεπερνούσε ακόμα και τους 2.363.000 τηλεθεατές ανά επεισόδιο. Λόγω τις μεγάλης επιτυχίας της, τόσο στη χώρα μας, όσο και στην Κύπρο, την ζητούσαν και κανάλια γειτονικών χωρών. Για παράδειγμα, στη Βουλγαρία, προβλήθηκε από τον σταθμό BNT1 ως «Η οικογένεια του Λάκη».

Το σενάριο της σειράς, έγραψε ο Αποστόλης Τσαούσογλου, ενώ τη σκηνοθεσία ανέλαβε ο Νίκος Ζαπατίνας. Κύριος πρωταγωνιστής ήταν ο Πέτρος Φιλιππίδης.
Λιβ Σράιμπερ

Ο Ισάακ Λιβ Σράιμπερ ("Isaac Liev Schreiber", 4 Οκτωβρίου 1967) είναι Αμερικανός ηθοποιός, παραγωγός, σκηνοθέτης και σεναριογράφος. Έγινε γνωστός στα τέλη της δεκαετίας του 1990 και στις αρχές της δεκαετίας του 2000, έχοντας αρχικά εμφανιστεί σε αρκετές ανεξάρτητες ταινίες, και αργότερα σε γνωστές Χολυγουντιανές παραγωγές, συμπεριλαμβανομένων της τριλογίας των θρίλερ "Scream", όπως επίσης των "Φαντάσματα, Το Ποσό όλων των Φόβων, X-Men η Αρχή: Γούλβεριν, Salt and Goon". Ο Σράιμπερ είναι επίσης καταξιωμένος ηθοποιός του θεάτρου, έχοντας λάβει μέρος σε αρκετές παραγωγές του Μπρόντγουεϊ. Το 2005, ο Σράιμπερ κέρδισε ένα Βραβείο Τόνυ για την απόδοσή του στο θεατρικό έργο "Glengarry Glen Ross". Αυτόν τον χρόνο, ο Σράιμπερ έκανε επίσης το ντεμπούτο του ως σκηνοθέτης και συγγραφέας με το "Όλα Είναι Φωτισμένα", βασισμένο στη νουβέλα με τον ίδιο τίτλο.

Ο Σράιμπερ είναι σε σχέση με την Ναόμι Γουότς, με την οποία έχει δύο παιδιά.
Στέφανι Μακμάν

Η Στέφανι Μακμάν Λεβέσκ ("Stephanie Marie Levesque", 24 Σεπτεμβρίου 1976) είναι Αμερικανίδα πρώην επαγγελματίας παλαιστής, παραγωγός αγώνων πάλης και νυν Εκτελεστική Αντιπρόεδρος Προσωπικού στην εταιρεία πάλης WWE, στην οποία ιδιοκτήτης και πρόεδρος είναι ο πατέρας της, Βινς Μακμάν και Αντιπρόεδρος είναι ο σύζυγος της, Τριπλ Έιτς.
Open Library

Η Open Library είναι μια ψηφιακή, διαδικτυακή βιβλιοθήκη η λειτουργία της οποίας ανακοινώθηκε ευρέως τον Αύγουστο του 2007 με στόχο τον πληρέστερο διαδικτυακό κατάλογο βιβλίων σε όλο τον κόσμο, που θα περιέχει πληροφορίες για κάθε βιβλίο από το σύνολο της παγκόσμιας παραγωγής, καθώς επίσης και ψηφιακή τους έκδοση αν αυτό είναι δυνατό από τα πνευματικά δικαιώματά τους. Σύμφωνα με την ίδια την Open Library, είναι έργο του μη κερδοσκοπικού ιδρύματος Internet Archive και έχει μερική χρηματοδότηση της Πολιτειακής Βιβλιοθήκης της Καλιφόρνια (California State Library) και του ιδρύματος Κάλε-Ώστιν (Kahle-Austin Foundation). Ιδρύθηκε με πρωτοβουλία του Brewster Kahle και του Internet Archive και αντίθετα με την ψηφιακή βιβλιοθήκη του Google (Google Books) το περιεχόμενό του αναπτύσσεται και τροποποιείται με τη συνεισφορά εθελοντών όπως και η Wikipedia.
Τσάβο Γκερέρο

Ο Σαλβαντόρ "Τσάβο" Γκερέρο IV (20 Οκτωβρίου 1970) γνωστός και ως Τσάβο Γκερέρο (Jr.), είναι ένας Αμερικανός επαγγελματίας παλαιστής τρίτης γενιάς, μέλος της παλαιστικής οικογένειας των Γκερέρο.
Φρανσουά ντε Λα Ροσφουκώ

Ο Φρανσουά ντε Λα Ροσφουκώ ("François VI, duc de La Rochefoucauld", 15 Σεπτεμβρίου 1613 – 17 Μαρτίου 1680) ήταν Γάλλος συγγραφέας περίφημος για τα "Αποφθέγματά" του.
Γουίλιαμ Ρίγκαλ

Ο Ντάρεν Κένεθ Μάθιους ("Darren Kenneth Matthews", 10 Μαΐου 1968) είναι Άγγλος παλαιστής, σχολιαστής αγώνων και συγγραφέας. Είναι περισσότερο γνωστός με το ψευδώνυμο που χρησιμοποιεί στα ρινγκ, Γουίλιαμ Ρίγκαλ. Αυτή την περίοδο έχει συμβόλαιο με την εταιρεία WWE και είναι σχολιαστής στο τηλεοπτικό πρόγραμμα WWE NXT.
Νιζαμί

Ο Νιζαμί (Νιζάμ-Ουντίν Αμπού Μωχάμετ Ιλυάς μπεν Γιουσούφ, 1141-1209) ήταν Πέρσης ποιητής, ο σημαντικότερος από τους επικούς ποιητές της εποχής του.
Πρώτο του έργο ήταν το "Μαχζανούλ Αζράρ" (Αποθήκη Μυστηρίων), όπου επενδύει φιλοσοφικές σκέψεις με ποιητική φόρμα. Ακολούθησε το ερωτικό έπος "Χοσρόης και Σιρίν", μία ποιητική συλλογή (Ντιβάν) και το επίσης ερωτικό έπος "Λεϊλά και Μετζούν", η δημοφιλέστερη ερωτική ιστορία της περσικής ποίησης. Τελευταία του έργα ήταν το "Χαφτ Παϋκάρ" (Οι Επτά Καλλονές) και το "Ισκεντερνάμε" (Το Βιβλίο του Μεγάλου Αλεξάνδρου), που αναφέρεται στους μύθους για τον Αλέξανδρο, βασισμένο κυρίως στον Ψευδο-Καλλισθένη.
Τεράστια ήταν η απήχηση και επίδραση του Νιζαμί στην Περσική και στις άλλες ισλαμικές φιλολογίες.
Έντι Έντουαρτς

Ο Έντι Έντουαρτς (γεν 30 Δεκεμβρίου 1983) είναι ένας Αμερικανός επαγγελματίας παλαιστής. Είναι περισσότερο γνωστός για τη πορεία του στο Ring of Honor και αυτή την περίοδο έχει συμβόλαιο με την εταιρεία TNA Wrestling.
Ζαν ντε Λα Φονταίν

O Ζαν ντε Λα Φονταίν - και Λαφονταίν απλώς στην ελληνική βιβλιογραφία (Jean de La Fontaine, 8 Ιουλίου 1621 - 13 Απριλίου 1695), ήταν Γάλλος ποιητής, περίφημος για τους Μύθους του.
Cheri, Cheri Lady

Το τραγούδι Cheri, Cheri Lady είναι το πρώτο και μοναδικό single από το άλμπουμ των Modern Talking, Let's talk about Love, το οποίο βγήκε στην κυκλοφορία το 1985. Ήταν τεράστια επιτυχία σε όλη την Ευρώπη και έφτασε στην κορυφή των Charts, σε πολλές χώρες, μία από αυτές είναι και η Ελλάδα. Βεβαίως έφτασε No1 και σε άλλες χώρες όπως την Γερμανία, την Αυστρία καθώς και την Ελβετία. Στιχουργός και παραγωγός του single είναι φυσικά ο τραγουδιστής Dieter Bohlen.

Κατηγορία:Τραγούδια του 1985
Κατηγορία:Singles του 1985
Τζάκοπο Σαννατσάρο

Ο Τζάκοπο Σαννατσάρο ("Jacopo Sannazaro", 28 Ιουλίου 1458 - 6 Αυγούστου 1530) ήταν Ιταλός ποιητής από την Νεάπολη.

Έγραψε ποιήματα στα Λατινικά, καθώς και ελεγεία και επιγράμματα, αλλά την δόξα του την οφείλει στην "Arcadia" (Αρκαδία, 1480), έργο σε πρόζα και στίχους, στο βουκολικό ύφος του Θεόκριτου και του Βιργίλιου, όπου ψάλλει τους έρωτες των βοσκών και την ζωή των ψαράδων της Νεάπολης. Ήταν το έργο που, περιγράφοντας ένα ουτοπικό σκηνικό, εισήγαγε το ειδυλλιακό ιδεώδες της «Αρκαδίας» στην ευρωπαϊκή λογοτεχνία και τέχνη (Οι Γκαρθιλάσο ντε λα Βέγκα, Φίλιπ Σίντνεϋ και Νικολά Πουσέν μεταξύ των όσων την μιμήθηκαν ή επηρεάστηκαν).


Κατηγορία:Ιταλοί ποιητές
Κατηγορία:Ιταλοί συγγραφείς
Παγκόσμιο Κύπελλο Ποδοσφαίρου 2018

Το Παγκόσμιο Κύπελλο Ποδοσφαίρου 2018 ήταν το 21ο Παγκόσμιο Κύπελλο της FIFA, ένα διεθνές τουρνουά ποδοσφαίρου που γίνεται κάθε τέσσερα χρόνια και στο οποίο διαγωνίζονται εθνικές ομάδες των μελών της FIFA. Πραγματοποιήθηκε στην Ρωσία. Ξεκίνησε στις 14 Ιουνίου και ολοκληρώθηκε στις 15 Ιουλίου του 2018.

Ήταν το πρώτο Παγκόσμιο Κύπελλο που πραγματοποιήθηκε στην Ευρώπη μετά την διοργάνωση του 2006 στην Γερμανία (έπειτα από 12 χρόνια), η πρώτη φορά που πραγματοποιήθηκε στην Ανατολική Ευρώπη, η εντέκατη φορά που πραγματοποιήθηκε στην ήπειρο Ευρώπη. Αυτή ήταν η πρώτη φορά που η Ρωσία φιλοξένησε το τουρνουά και το πρώτο Παγκόσμιο Κύπελλο που διεξήχθη σε δυο ηπείρους (Ασία και Ευρώπη), δεδομένου ότι το Αικατερίνενμπουργκ και το Σότσι υπάγονται στο ασιατικό τμήμα της Ρωσίας ενώ οι υπόλοιπες εννέα πόλεις υπάγονται στο ευρωπαϊκό τμήμα της χώρας.

Τα στάδια βρίσκονται στην ευρωπαϊκή Ρωσία, δυτικά των Ουραλίων Ορέων, έτσι ώστε ο χρόνος ταξιδιού να είναι διαχειρίσιμος. Ήταν το ακριβότερο πρωτάθλημα στην ιστορία της εν λόγω διοργάνωσης, με συνολικό προϋπολογισμό 11.8-14 δις δολάρια ξεπερνώντας το κόστος του Παγκοσμίου Πρωταθλήματος Ποδοσφαίρου του 2014, που είχε γίνει στην Βραζιλία.

Συμμετείχαν 32 εθνικές ομάδες ; 31 ομάδες προέκυψαν μέσω προκριματικών αγώνων και η διοργανώτρια χώρα προκρίθηκε αυτόματα. Οι 20 ομάδες επέστρεψαν μετά την τελευταία διοργάνωση του 2014, συμπεριλαμβανομένης της εστεμμένης πρωταθλήτριας Γερμανίας, ενώ η Ισλανδία κι ο Παναμάς έκαναν την πρώτη τους εμφάνιση σε Παγκόσμιο Κύπελλο Ποδοσφαίρου. Συνολικά 64 αγώνες έλαβαν χώρα σε 12 γήπεδα, τα οποία βρίσκονται σε 11 πόλεις. Ο τελικός πραγματοποιήθηκε στις 15 Ιουλίου 2018 στο στάδιο Λουζνικί της Μόσχας, αναδεικνύοντας νικήτρια ομάδα την Γαλλία για δεύτερη φορά στην ιστορία της.

Η Γαλλία, ως νικήτρια του Παγκόσμιου Κυπέλλου 2018, προκρίθηκε αυτόματα στο Κύπελλο Συνομοσπονδιών του 2021.
Γιούι Κόικε

Η Γιούι Κόικε (, Koike Yui) είναι μοντέλο, ηθοποιός και τραγουδίστρια που κατάγεται από την Ιαπωνία και είναι γεννημένη στις 4 Απριλίου του 1991 στην πόλη Σαϊτάμα της Ιαπωνίας. Είναι κυρίως γνωστή για τον ρόλο της στην 35η σεζόν της Ιαπωνικής σειράς Super Sentai (スーパー戦隊シリーズ "Sūpā Sentai Shirīzu)," Kaizoku Sentai Gokaiger (海賊戦隊ゴーカイジャー "Kaizoku Sentai Gōkaijā)," ως Ahim de Famille/Gokai Pink απ' το 2011 εώς το 2012. Ήταν μέλος του συγκροτήματος Tomato n' Pine ή εν συντομία Tomapai. Τέλος, η Koike Yui σχετιζόταν με την Ιαπωνική εταιρεία Four Springs πρίν λήξει το συμβόλαιο που είχε με αυτήν στις 7 Ιουλίου του 2013.
Ευθύμιος Τυρνόβου

Ο Ευθύμιος Τυρνόβου (1325/1330-1400/1405) ήταν Βούλγαρος πατριάρχης και λόγιος του 14ου αιώνα.
Κωνσταντίνος Βλαχόπουλος

Ο Κωνσταντίνος Βλαχόπουλος (1789 - 1868) ήταν Φιλικός, αρματολός και οπλαρχηγός της επανάστασης του 1821. Μετά τη δημιουργία του ελληνικού κράτους απετέλεσε τον πρώτο Έλληνα αρχηγό της Ελληνικής Βασιλικής Χωροφυλακής.
Χέικι Κοβαλάινεν

Ο Χέικι Κοβαλάινεν ("Heikki Johannes Kovalainen", 19 Οκτωβρίου 1981) είναι Φινλανδός οδηγός της Φόρμουλα 1, ο οποίος οδηγεί για λογαριασμό της ομάδας Κέιτερχαμ Φόρμουλα 1. Τα έτη 2008 και 2009 οδηγούσε για λογαριασμό της Μακλάρεν Μερτσέντες και τα έτη 2010 και 2011 για λογαριασμό της Ομάδας Λότους πριν τη μετονομασία της σε Κέιτερχαμ.
Γενί Τζαμί Κομοτηνής

Το Γενί Τζαμί Κομοτηνής (Τουρκικά: Yeni Camii), μεταφράζεται ως το "Νέο Τέμενος" είναι ένα οθωμανικό μνημείο το οποίο σύμφωνα με τη μουφτεία, χρονολογείται από το 1585 ή σωστότερα, αν κρίνουμε από το όνομα του ιδρυτή του, λίγο μετά το 1600 . Βρίσκεται στο κέντρο της Κομοτηνής και δίπλα βρίσκεται η Μουφτεία της Ροδόπης. Το Τέμενος έχει τετράγωνη αίθουσα προσευχής και αρχιτεκτονικά έχει επηρεαστεί από την αισθητική του νεοκλασσικισμού. Δίπλα στο Τζαμί εφάπτεται ο Πύργος του Ωρολογιού και σε γειτονικούς χώρους έχουν βρεθεί τμήματα οθωμανικού χαμάμ.
Σαρλ Γκαρνιέ

Ο Σαρλ Γκαρνιέ (γαλλ. "Charles Garnier") ήταν Γάλλος αρχιτέκτονας. Γεννήθηκε στο Παρίσι στις 6 Νοεμβρίου 1825, και απεβίωσε στις 3 Αυγούστου 1898, επίσης στο Παρίσι.
Ξέφωτο των μαγισσών

thumb|right|350px|Χορός των μαγισσών σε ξέφωτο (Φέιγ βολάν του 1594)
Ξέφωτο των μαγισσών (γερμ. "Hexentanzplatz") ή ξέφωτο του διαβόλου (γερμ. "Teufelstanzplatz") αποκαλούσαν οι άνθρωποι την εποχή της καταδίωξης των μαγισσών κατά τον μεσαίωνα, τους τόπους εκείνους, που υποτίθεται ότι μαζεύονταν οι μάγισσες για να κάνουν τις διαβολικές τους τελετές.
Κάρσον Σίτι

Το Κάρσον Σίτι (αγγλικά: "Carson City") είναι η πρωτεύουσα της αμερικανικής πολιτείας Νεβάδα. Η πόλη σύμφωνα με την απογραφή του 2010 έχει 55.274 κατοίκους. Η μητροπολιτική περιοχή της Κάρσον είναι η μικρότερη πληθυσμιακά των ΗΠΑ. Στην πόλη ζει η πλειονότητα των κατοίκων της Ιγκλ Βάλεϊ, στο ανατολικό άκρο της οροσειράς Κάρσον, ενός παρακλαδιού της Σιέρρα Νεβάδα. Η κοιλάδα διαρρέεται από τον ποταμό Κάρσον. Βρίσκεται 50 χιλιόμετρα νότια του Ρίνο. Η ονομασία της οφείλεται στον εξερευνητή Κιτ Κάρσον.
Εσκί Τζαμί Κομοτηνής

Το Εσκί Τζαμί Κομοτηνής (τουρκικά: "Eski Camii"), μεταφράζεται ως το "Παλαιό Τέμενος" είναι ένα οθωμανικό μνημείο το οποίο σύμφωνα με τον Εβλιγιά Τσελεμπή χρονολογείται από το 1608/9 ή το 1677/78 κατά μια επιγραφή. Βρίσκεται στο κέντρο της Κομοτηνής κοντά στο Ιμαρέτ Κομοτηνής. 

Σύμφωνα με έκδοση των μουφτειών Ξάνθης, Κομοτηνής, Διδυμοτείχου, το Τέμενος αυτό αν και ονομάζεται "Παλαιό" είναι νεότερο από το Γενί Τζαμί Κομοτηνής (το οποίο ονομάζεται "Νέο Τέμενος"), καθώς χρησιμοποιείται ως πηγή η αφήγηση του Εβλιγιά Τσελεμπή . Ωστόσο, πιθανότερο είναι να είναι πράγματι το πρώτο τζαμί της Κομοτηνής που ιδρύθηκε ως μεστζίτ από τον Γαζή Αχμέτ Εβρενός και αποτελούσε μερος του ευρύτερου συμπλέγματος ευαγών κτηρίων που ενσωμάτωσε στο βακούφι του. Σε αυτό το σύμπλεγμα ανήκε και το γειτονικό ιμαρέτι, ένα χαμάμ και μια σειρά από καταστήματα που περιέβαλαν τα ιδρύματα αυτά. Ακόμη, σύμφωνα με τον οθωμανικό σαλναμέ (απογραφή) της Αδριανούπολης του 1892 στο τζαμί υπήρχε επιγραφή σε μη οθωμανική γλώσσα και πιθανολογείται ότι στη θέση του αρχικού μεστζίτ που ίδρυσε ο Εβρενός υπήρχε βυζαντινός ναός. Το τζαμί ανακαινίστηκε για πρώτη φορά το 1854. 

Κατά την έκδοση της μουφτείας, οι Βούλγαροι τη δεκαετία του 1910 μετέτρεψαν το Τέμενος σε εκκλησία και κατέστρεψαν μέρος του μιναρέ (μέχρι το εξώστη "σερεφέ"). Το Τέμενος επιστράφηκε στην μουσουλμανική μειονότητα κατά το 1919-20, υπό την Γαλλική διοίκηση της Κομοτηνής και τότε ανοικοδομήθηκαν ο κατεδαφισμένος μιναρές και οι σημερινοί 2 εξώστες. Το 2011 ολοκληρώθηκε η εξωτερική ανακαίνιση του Τεμένους .
Η Κρίσιμη Καμπή

Η Κρίσιμη Καμπή (αγγλ. The Turning Point) είναι δραματική ταινία, παραγωγής 1977 σε σενάριο Άρθουρ Λόρεντς και σκηνοθεσία Χέρμπερτ Ρος. Οι πρωταγωνίστριες της ταινίας Αν Μπάνκροφτ και Σίρλεϊ Μακ Λέιν, πλαισιώνονται από τους Τομ Σκέριτ, Λέσλι Μπράουνι και Μιχαήλ Μπαρίσνικοφ. Η ταινία απέσπασε 11 υποψηφιότητες για Όσκαρ χωρίς όμως να κερδίσει κανένα.
Βαλπουργιανή Νύχτα

Συνέλευση στο όρος [[Μπλόκσμπεργκ]]. Έργο του [[Γιοχάνες Πρετόριους]], 1668
Η Βαλπουργιανή Νύχτα γιορτάζεται στις 30 Απριλίου, στην ονομαστική εορτή της Αγίας Βαλπούργκας. Στα χρόνια του Μεσαίωνα ήταν συνδεδεμένη με την μαγεία και τις μάγισσες, ενώ στις μέρες μας έχει γίνει δημοφιλής λαογραφική εκδήλωση συνδεδεμένη με τον Μάιο, τα ξωτικά και τον ερχομό της άνοιξης.
Κατηγορία:Θρησκευτικές εορτές και τελετές
Κατηγορία:Χαλοουίν
Σίριλ Λάιονελ Ρόμπερτ Τζέιμς

Ο Σίριλ Λάιονελ Ρόμπερτ Τζέιμς ("Cyril Lionel Robert James", 4 Ιανουαρίου 1901 - 19 Μαΐου 1989), πιο γνωστός σαν Σι Ελ Αρ Τζέιμς (αγγλ: C.L.R. James) και μερικές φορές επίσης με το ψευδώνυμο Τζ. Ρ. Τζόνσον (αγγλ: J.R. Johnson) ήταν Αφρο-Τρινιντιανός ιστορικός, δημοσιογράφος, σοσιαλιστής θεωρητικός και δοκιμιογράφος. Το έργο του επικεντρώνεται στην Καραϊβική και τον Αφρικανικό Εθνικισμό χωρίς να εξαντλείται σε αυτόν κι αποτελεί ένα από τα αφετηριακά σημεία της μετα-αποικιοκρατικής λογοτεχνίας, με μεγάλη επιρροή στις κοινωνικές και ιστορικές μελέτες. Ξεχωρίζει με την επιμονή του να τονίζει ότι η κληρονομιά των κατοίκων της Καραϊβικής και κατεπέκταση των Νέγρικων πληθυσμών του Δυτικού Κόσμου είναι εξίσου Ευρωπαϊκή όσο και Αφρικανική. Ακούραστος πολιτικός μαχητής, τα γραπτά του με θέμα την Κομμουνιστική Διεθνή άνοιξαν το δρόμο για θερμότατες συζητήσεις σε τροτσκιστικούς κύκλους, ενώ η ιστορία του με θέμα την Αϊτιανή Επανάσταση, "Οι Μαύροι Ιακωβίνοι" αποτελεί ένα από τα σημαντικότερα κείμενα της λογοτεχνίας της Αφρικανικής Διασποράς.. Περίφημος διαλεκτικός αντισταλινιστής, ήταν επίσης γνωστός για την κλήση στην αυτοδιδασκαλία και σαν ικανός και αφοσιωμένος αθλητής. Τέλος, δοξάστηκε σαν συγγραφέας του κρίκετ.
Άλφι, ο Σατράπης

Το Άλφι, ο Σατράπης (αγγλ. Alfie) είναι κομεντί παραγωγής 1966, σε σκηνοθεσία Λιούις Γκίλμπερτ. Πρωταγωνιστής της ταινίας είναι ο Μάικλ Κέιν στο ρόλο ενός εγωκεντρικού νεαρού. Στην ταινία συμμετέχει και η Σέλλεϊ Γουίντερς, ενώ το σενάριο είναι βασισμένο στο ομώνυμο θεατρικό του Μπιλ Νόουτον.
Περίμενε Μέχρι Να Νυχτώσει

Η ταινία Περίμενε Μέχρι Να Νυχτώσει (αγγλ. Wait Until Dark) είναι θρίλερ αγωνίας παραγωγής 1967, σε σκηνοθεσία Τέρενς Γιανγκ. Πρωταγωνιστες της ταινίας είναι οι: Όντρεϊ Χέπμπορν, Άλαν Άρκιν και Ρίτσαρντ Κρένα, οι οποίοι πλαισιώνονται από τους Τζακ Γουέστον, Τζούλι Χέροντ και Εφρέμ Ζίμπαλιστ. Το σενάριο είναι βασισμένο στο ομώνυμο θεατρικό έργο του Φρέντρικ Νοτ. Η Όντρεϊ Χέπμπορν έλαβε υποψηφιότητα για Όσκαρ Α' Γυναικείου Ρόλου, το οποίο έχασε από την Κάθριν Χέπμπορν. Η ταινία έλαβε την 55η θέση στη λίστα του Αμερικανικού Ινστιτούτου Κινηματογράφου με τις 100 τρομακτικότερες ταινίες όλων των εποχών.
Αντρές Όπερ

Ο Αντρές Όπερ (γεννηθής στις 7 Νοεμβρίου 1977 στο Τάλιν), είναι διεθνής εσθονός ποδοσφαιριστής, που αυτή την περίοδο αγωνίζεται στη Νέα Σαλαμίνα. Συμμέχει στην Εθνική Εσθονίας από το 1995.
Τζίμι Μοντέστ

Ο Τζίμι Μοντέστ (8 Ιουλίου 1981, Παρίσι) είναι παλαίμαχος διεθνής ποδοσφαιριστής από το Πράσινο Ακρωτήριο, ο οποίος αγωνιζόταν ως αμυντικός.
Κρίστεν Γουίγκ

Η Κρίστεν Γουίγκ ("Kristen Carroll Wiig", 22 Αυγούστου 1973) είναι Αμερικανίδα ηθοποιός και σεναριογράφος. Είναι περισσότερη γνωστή ως βασικό μέλος της χιουμοριστικής εκπομπής "Saturday Night Live", στην οποία συμμετείχε από το 2005 μέχρι το 2012. Για τη δουλειά της στην εκπομπή, η Γουίγκ έλαβε τέσσερις υποψηφιότητες για Έμμυ β' γυναικείου ρόλου σε κωμική σειρά, τις χρονιές 2009, 2010, 2011 και 2012. Έχει εμφανιστεί σε αρκετές κινηματογραφικές ταινίες όπως "Ζωή... σαν Λούνα Παρκ" (Adventureland, 2009), "Chief Mac Gruber... Εν Δράση" (MacGruber, 2010) και "Paul" (2011) ενώ έχει δανείσει τη φωνή της στις ταινίες κινουμένων σχεδίων "Η Εποχή των Παγετώνων 3: Η Αυγή των Δεινοσαύρων" (Ice Age: Dawn of the Dinosaurs, 2009), "Πώς να Εκπαιδεύσετε το Δράκο σας" (How to Train Your Dragon, 2010) και "Εγώ, ο Απαισιότατος" (Despicable Me, 2010).

Το 2011 η Γουίγκ έγραψε το σενάριο και πρωταγωνίστησε στην ταινία "Φιλενάδες" (Bridesmaids). Για την ερμηνεία της στην ταινία έλαβε υποψηφιότητα για Χρυσή Σφαίρα α' γυναικείου ρόλου σε κωμωδία/μιούζικαλ και για το σενάριο έλαβε υποψηφιότητα για BAFTA και Όσκαρ Πρωτότυπου Σεναρίου.
Ζήσαμε στην Αμαρτία

Η ταινία Ζήσαμε στην Αμαρτία (αγγλ. BUtterfield 8) είναι δράμα παραγωγής 1960 σε σκηνοθεσία Ντάνιελ Μαν, βασισμένο στο μυθιστόρημα του Τζον Ο'Χάρα με τίτλο "BUtterfield 8". Πρωταγωνίστρια της ταινίας είναι η Ελίζαμπεθ Τέιλορ, σέ ένα ρόλο που της χάρισε το πρώτο της Όσκαρ Α' Γυναικείου Ρόλου. Στην ταινία εμφανίζονται επίσης οι Λόρενς Χάρβεϊ, Έντι Φίσερ, Ντίνα Μέριλ, Μίλντρεντ Ντάνοκ και Μπέτι Φιλντ.
Comune mercato

Comune mercato είναι ιταλικός όρος (στα Γερμανικά Marktgemeinde και στα Τσέχικα městys) του δικαίου κατά τον Μεσαίωνα, σύμφωνα με τον οποίο περιγράφονταν οι πόλεις / περιοχές που είχαν δικαίωμα να έχουν αγορά. Στη Γερμανία σε αρκετές περιπτώσεις το συνθετικό "Markt" έχει γίνει τμήμα του ονόματος της πόλης, όπως π.χ. Marktbergel, Marktgraitz.

Ο όρος αυτός ήταν σε χρήση στην περιοχή του Νότιου Τυρόλου στην Ιταλία (στην αυτόνομη επαρχία του Μπολτζάνο), στην Βαυαρία στη Γερμανία, στην Αυστρία, την Τσεχία και Ιταλία.
Ορέστης Καρνέζης

Ο Ορέστης Καρνέζης (Αθήνα, 11 Ιουλίου 1985) είναι Έλληνας διεθνής ποδοσφαιριστής που αγωνίζεται ως τερματοφύλακας στη Λιλ.
Πόλεμος του Πρώτου Συνασπισμού

Ο Πόλεμος του Πρώτου Συνασπισμού (1792–1797) ήταν η πρώτη μεγάλης κλίμακας απόπειρα των σημαντικότερων μοναρχιών της Ευρώπης να περιορίσουν την επαναστατική Γαλλία και τη διάδοση των νέων ιδεών που αυτή πρέσβευε. Η Γαλλία κήρυξε τον πόλεμο στην Αυστριακή Αυτοκρατορία στις 20 Απριλίου 1792, ενώ λίγες βδομάδες αργότερα, το Βασίλειο της Πρωσίας συμμάχησε με τους Αυστριακούς. Οι δυνάμεις αυτές ξεκίνησαν μια σειρά εισβολών στη Γαλλία από ξηράς και θαλάσσης, από τις αυστριακές Κάτω Χώρες και το Ρήνο και με τη Μεγάλη Βρετανία να υποστηρίζει εξεγέρσεις στην επαρχία της Γαλλίας και να πολιορκεί την Τουλόν. Η Γαλλία δοκίμασε ατυχίες (μάχη του Νεερβίντεν, 18 Μαρτίου 1793) και εσωτερικές διαμάχες (πόλεμος της Βανδέας), απαντώντας με ακραία μέτρα: σχηματίστηκε η Επιτροπή Κοινής Σωτηρίας (6 Απριλίου 1793) και έγινε μαζική στρατολόγηση (Αύγουστος 1793) όλων των ικανών προς στρατιωτική υπηρεσία αντρών μεταξύ 18 και 25 ετών. Οι νέες γαλλικές δυνάμεις αντεπιτέθηκαν, απέκρουσαν τους εισβολείς και προχώρησαν έξω από τη Γαλλία. Ίδρυσαν τη Βαταβική Δημοκρατία ως "δορυφορικό" κράτος (Μάιος 1795) και προσάρτησαν την πρωσική Ρηνανία με την πρώτη Συνθήκη της Βασιλείας. Με τη Συνθήκη του Κάμπο Φόρμιο, η Αγία Ρωμαϊκή Αυτοκρατορία παραχώρησε τις αυστριακές Κάτω Χώρες στη Γαλλία και η βόρειος Ιταλία χωρίστηκε σε φιλικές προς τη Γαλλία Δημοκρατίες. Η Ισπανία έκανε ξεχωριστή ειρήνη με τη Γαλλία (δεύτερη Συνθήκη της Βασιλείας) και το Διευθυντήριο της Γαλλίας εκπόνησε το 1795 σχέδια για κατάκτηση περισσότερων εδαφών στη Γερμανία και τη βόρεια Ιταλία. Βόρεια των Άλπεων, ο Αρχιδούκας Κάρολος της Αυστρίας αποκατέστησε τα πράγματα στα 1796, αλλά ο Ναπολέων επικράτησε εναντίον της Αυστρίας και της συμμάχου της του Βασιλείου της Σαρδηνίας στη βόρεια Ιταλία (1796–1797) κοντά στην κοιλάδα του Πο, οδηγώντας στη Συνθήκη Ειρήνης του Λεόμπεν και τη Συνθήκη του Κάμπο Φόρμιο (Οκτώβριος 1797). Συνακόλουθα, επήλθε η κατάρρευση του Πρώτου Συνασπισμού, με τη Μεγάλη Βρετανία να μάχεται πλέον μόνη ενάντια στους Γάλλους.
Εσθονικό Μεταρρυθμιστικό Κόμμα

Το Εσθονικό Μεταρρυθμιστικό Κόμμα (εσθ. "Eesti Reformierakond") είναι ένα εσθονικό φιλελεύθερο πολιτικό κόμμα. Ο πρωθυπουργός της Εσθονίας Τάαβι Ρούιβας ηγείται του κόμματος, ενώ είναι το μεγαλύτερο κόμμα του Εσθονικού Κοινοβουλίου, αφού 33 από τους συνολικά 101 βουλευτές εκπροσωπούν το κόμμα. Έχει λάβει μέρος σε όλες τις κυβερνήσεις από την ίδρυσή του το 1994, εκτός από τρία χρόνια. 

Το Εσθονικό Μεταρρυθμιστικό Κόμμα ιδρύθηκε το 1994 από τον τότε πρόεδρο της Τράπεζας της Εσθονίας Σίιμ Κάλλας ύστερα από διάσπαση του Κόμματος Εθνικού Συνασπισμού Υπέρ της Πατρίδας. Στις εκλογές του 1995, το κόμμα κέρδισε 19 έδρες, καθιστώντας το ως δεύτερο μεγαλύτερο κόμμα του κοινοβουλίου. Το κόμμα αντικατέστησε το Εσθονικό Κεντρώο Κόμμα στην κυβέρνηση το φθινόπωρο του 1995 και παρέμεινε εκεί μέχρι το 1996. Το 1999, το κόμμα έχασε μία έδρα, αλλά συμμετείχε στην κυβέρνηση συνεργασίας με την Ένωση Υπέρ της Πατρίδας και το Σοσιαλδημοκρατικό Κόμμα. Συμμετείχε σε διάφορες κυβερνήσεις συνεργασίας έκτοτε, ενώ ο αρχηγός του Άντρους Άνσιπ έγινε πρωθυπουργός της χώρας από το 2005. Στις εκλογές του 2007, το κόμμα κέρδισε 31 έδρες και έγινε για πρώτη φορά το μεγαλύτερο κόμμα του κοινοβουλίου, ενώ αύξησε τον αριθμό των εδρών του σε 33 το 2011. 

Αφού το Εσθονικό Μεταρρυθμιστικό Κόμμα συμμετείχε στις περισσότερες κυβερνήσεις από τα μέσα της δεκαετίας του 1990, η επιρροή του υπήρξε τεράστια, ειδικά όσον αφορά την ελεύθερη αγορά της χώρας και την πολιτική χαμηλής φορολόγησης. Είναι μέλος της Φιλελεύθερης Διεθνούς από το 1996 και του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος. Ο ιδρυτής και πρώτος ηγέτης του κόμματος Σίιμ Κάλλας είναι επίτροπος της Ευρωπαϊκής Επιτροπής και ένας από τους πέντε αντιπροέδρους της επιτροπής Μπαρόζο.
Τζωρτζ Κάρζον

Ο λόρδος Τζωρτζ Κάρζον (ή Κούρζον), 1ος Μαρκήσιος του Κέντελστον ("George Nathaniel Curzon, 1st Marquess Curzon of Kedleston", 11 Ιανουαρίου 1859 - 20 Μαρτίου 1925) ήταν Βρετανός πολιτικός του συντηρητικού κόμματος.
Λοκόν

thumb|250px
Το όρος Λοκόν είναι ενεργό ηφαίστειο στο βόρειο Σουλαουέζι, Ινδονησία. Μαζί με το όρος Εμπούγκ, από το οποίο απέχει 2,2 χιλιόμετρα, αποτελούν ένα διπλό ηφαίστειο. Βρίσκεται περίπου 10 χιλιόμετρα νότια του Μανάντο, πρωτεύουσα της επαρχείας. Και τα δύο ηφαίστεια δεσπόζουν στην πεδιάδα Τοντάνο και ανάμεσα στα πιο ενεργά της χώρας. Το όρος Λοκόν, ύψους 1580 μέτρα, έχει επίπεδη και χωρίς κρατήρα κορυφή και είναι το ψηλότερο από τα δύο ηφαίστεια. Η συνηθισμένη δραστηριότητα των δύο ηφαιστείο είναι η εκπομπή ηφαιστειακής σπονδού και σπανιότερα δημιουργία δόμων και οι πυροκλαστικές ροές.

Η τελευταία ισχυρή έκρηξη του ηφαιστείου έλαβε χώρα το 1991, όταν σκοτώθηκε ένας Ελβετός ορειβάτης. Οι εκρήξεις του ηφαιστείου οδηγούν συχνά στην εκκένωση της περιοχής. Σε ακτίνα 3,5 χιλιομέτρων από το κρατήρα ζουν 28.000 άνθρωποι. Η έκρηξη του ηφαιστείου τις 15 Ιουλίου 2011 οδήγησε στην εκκένωση της περιοχής. Από την έκρηξη προκλήθηκε πυρκαγιά στα γύρω δάση. Στην έκρηξη του ηφαιστείου τις 10 Φεβρουαρίου 2012 εκκενώθηκαν οι περιοχές σε ακτίνα 2,5 χιλιομέτρων από το ηφαίστειο. Από τον Ιούλιο του 2012 παρουσιάζει αυξημένη ηφαιστειακή δραστηριότητα. Η περιοχή σε ακτίνα 2,5 χιλιομέτρων από το ηφαίστειο έχει εκκενωθεί.
Ultimate Fighting Championship

<br>

thumb|right|Το έμβλημα της εταιρίας

Το Ultimate Fighting Championship είναι διοργάνωση Πολεμικών Τεχνών στην οποία αγωνίζονται μεγάλοι αθλητές του αθλήματος. Ο κάθε αθλητής θα πρέπει να έχει ικανότητες Καράτε, Πυγμαχίας, Κικ Μπόξινγκ, Ερασιτεχνικής Πάλης, Μουάι Τάι και Βραζιλιάνικου Ζίου-Ζίτσου.
Η μετάδοση της κάθε διοργάνωσης, γίνεται σε Ευρώπη, Αμερική, Ασία, Καναδά, Αυστραλία και στην Μέση Ανατολή και γενικότερα μεταδίδονται σε περίπου 150 χώρες και οι αγώνες μεταφράζονται σε 22 διαφορετικές γλώσσες. Επιπλέον, οι αγώνες μεταδίδονται και μέσω του διαδικτύου όπου υπάρχουν περισσότερες επιλογές από ότι στην τηλεόραση.
Βασίλειο της Πρωσίας

Το Βασίλειο της Πρωσίας (γερμανικά: Königreich Preußen) ήταν ένα γερμανικό βασίλειο από το 1701 μέχρι το 1918. Από το 1871 έως την ενοποίηση της Γερμανίας και την ήττα του στον Α΄ Παγκόσμιο Πόλεμο, η Πρωσία περιλάμβανε σχεδόν τα δύο-τρίτα της επικράτειας της Γερμανικής Αυτοκρατορίας. Πήρε το όνομά του από την περιοχή της Πρωσίας, παρότι το κέντρο του ήταν το Βραδεμβούργο.
Μπιτς Βόλεϊ Clubs Cup 2012

Το Μπιτς Βόλεϊ Clubs Cup 2012 ήταν η πρώτη διασυλλογική διοργάνωση μπιτς βόλεϊ στην Ελλάδα.
Πανελλήνιοι πρωταθλητές αναδείχθηκαν ο σύλλογος Ν. Κυδωνία Χανίων στους άνδρες και η Τέλχινης Ρόδου στις γυναίκες.